Številka: 0322-0005/2017-19

Datum: 12.05.2017

**POROČILO POGAJALSKE SKUPINE**

**ZA ISKANJE OPTIMALNIH REŠITEV OPRAVLJANJA**

**POGREBNE, POKOPALIŠKE IN DRUGIH DEJAVNOSTI**

**Z OBČINO RAVNE NA KOROŠKEM**

**Sklep št.1.)**

Pogajalska skupina za iskanje optimalnih rešitev opravljanja pogrebne, pokopališke in drugih dejavnosti z Občino Ravne na Koroškem (v nadaljevanju: pogajalska skupina) v sestavi Andrej Stermec, Aleksandra Vesnicer in Matej Pečnik, se je na seji dne 13.04.2017 seznanila z izračuni oziroma kalkulacijami stroškov, potrebnih za delovanje JKP Prevalje.

**Sklep št.2.)**

Ob upoštevanju dejstva, da za Občino Ravne na Koroškem JS pogrebne in pokopališke dejavnosti (ter zbiranja in odvoza odpadkov) še naprej upravlja JKP Log d.o.o., bi pomenil operativni zagon JKP Prevalje za opravljanje pogrebne in pokopališke dejavnosti samo za Občino Prevalje s stroškovnega vidika vprašljivo odločitev.

Morebitna organizacija JGS urejanja javnih površin z zaposlenima dvema delavcema, je ekonomsko vprašljiva. Strošek dela direktorja in tajnice/računovodkinje je že upoštevan v izračunih pri organizaciji pogrebne in pokopališke dejavnosti, zato v izračun JGS urejanja javnih površin ni vključen. Čiščenje (pometanje) pločnikov in javnih površin ter praznjenje košev za odpadke je za Občino Prevalje opravljalo JKP Log d.o.o.. V letu 2016 je znašal strošek teh storitev 15.623,81€ bruto. Ker znaša minimalni letni strošek zaposlenega delavca cca. 20.000€/letno, bi pomenila zaposlitev 1 delavca cca. 4.000€ dodatnega stroška glede na obstoječe stanje. Zaradi morebitnih bolniških odsotnosti in koriščenja letnega dopusta za nemoteno opravljanje storitve potrebna vsaj 2 delavca, kar »minus« na dejavnosti še poveča.

Strošek upravljanja telovadnice znaša 13.200€/leto bruto, strošek upravljanja nogometnega stadiona s pripadajočimi igrišči pa 10.800€/letno. Skupni bruto strošek upravljanja znaša 24.000€/leto. Ta sredstva zadoščajo za zaposlitev enega delavca. Zaradi specifike dela (sobote, nedelje, prazniki, izmensko delo), zaradi dela na dveh lokacijah, pa je potrebna istočasna prisotnost dveh skrbnikov (športna tekmovanja so praviloma ob sobotah in nedeljah).

**Sklep št.3.)**

Pogajalska skupina je mnenja, da je za operativni zagon JKP Prevalje potrebno doseči sporazum z občinama Ravne na Koroškem in Črna na Koroškem za prenos pooblastil na JKP Prevalje za opravljanje celovite storitve pod pogoji in s cenami, ki so sedaj v veljavi. Za morebitno znižanje cene pogrebne in pokopališke dejavnosti bi bilo potrebno dejavnost razširiti tudi na ostale koroške občine.

**Sklep št.4.)**

Zakon o pogrebni in pokopališki dejavnosti, ki je začel veljati 15.10.2016, določa, da bo postala pogrebna dejavnost pod določenimi pogoji tržna dejavnost. Ker zakonodajalec še ni pripravil podzakonskih aktov, ki bi omogočali izvajanje zakona, je potrebno predvideti zmanjšanje prihodkov iz tega naslova zaradi povečane konkurence.

**Sklep št.5)**

Pogajalska skupina predlaga županu, da pozove občine-lastnice JKP Log d.o.o. (še posebej je pomembno stališče največjega lastnika Občine Ravne na Koroškem)), da čim prej uskladijo stališča glede bodoče usode JKP Log d.o.o..

**Sklep št.6.)**

Pogajalska skupina predlaga županu, da pogajalsko skupino s sklepom razpusti. Pogajalska skupina meni, da ob znanih dejstvih nadaljnje delovanje le-te ne more prispevati k učinkovitejšemu reševanju problematike, za katero je bila imenovana s strani župana.

 Pogajalska skupina:

 Andrej Stermec, l.r.